Onsdag ettermiddag stanser Norge opp: Eidsvåg kaller storstreiken en skam
– Jeg mener det er en skam: I dag opplever jeg at fagbevegelsen jeg er vokst opp med i Sauda, som gikk foran og viste solidaritet med de svakeste, gjør det helt motsatte: De streiker mot de svakeste, sier Eidsvåg, som startet Pøbel-prosjektet i Stavanger i 1997, som hjelper folk fra utaforliv, til jobb. LO, Unio og YS har oppfordret sine medlemmer til politisk streik mot de foreslåtte endringene i arbeidsmiljøloven. Streiken vil finne sted onsdag 28. januar klokken 14.00 til 16.00. Rammes du av streiken? Fortell og send inn bilder.– Jeg mener veldig sterkt at veien inn i arbeidslivet for ungdom er via midlertidige stillinger. Det opplever vi gang på gang. Vi har en slik ordning allerede; fordekte midlertidige ansettelser, som, praksisplass hos NAV i realiteten er: – Der får ungdom opptil seks måneders praksis i en bedrift, hvor NAV betaler 6000 i måneden. Vi opplever at mange ofte blir ansatt slik. Jeg mener det er bedriften som bør betale ut pengene, men dette er midlertidighet som fungerer. Han mener det er veien å gå, slik regjeringen foreslår. – Jeg er like mye mot midlertidige stillinger som LO, men jeg mener midlertidighet vil hjelpe mange unge inn i arbeidslivet. Å streike mot det, er å streike mot de svakeste.I et Facebook-innlegg skriver han blant annet: «Det smerter ja, jeg har kjærlighetssorg!» skriver han og forteller om sitt nære forhold til arbeidsbevegelsen og at de streiker «mot de som står utenfor en mulighet i arbeidslivet». «120-150 000 ungdommer må stå i kø hos NAV. Takk NAV for at dere bryr dere om de unge. Så kjære fagorganiserte, husker dere hva solidaritet handlet om?, spør han. – Å streike for faste ansettelser, er å streike mot de unge som sliter med å komme seg inn i arbeidsmarkedet, sier han og legger til: – Jeg mener også det er viktig å verne om arbeidsmiljøloven og er helt enig i at det går an å streike mot å utvide arbeidstiden: Jeg ser ikke noen logikk i å utvide muligheten til overtid. Det er jo det samme som å ta vekk arbeidsplasser.Han forteller at dere statistikk er veldig klar: 52 prosent av de Pøbelprosjektet hjelper, blir fast ansatt og oftest gjennom praksisplasser. Jeg mener det er riktig å utvide den muligheten, for å få flere unge i arbeid. Han sliter med å kritisere «sine egne», men mener det er riktig å si ifra. – Jeg står fagbevegelsen nær og vil vel definere meg som en radikal sosialdemokrat. Og jeg kan trygt si ifra, fordi jeg er fast ansatt, sier han. Pøbelprosjektet har som mål å få unge mennesker som av ulike årsaker står uten arbeids- og utdanningssystemet – ut i jobb eller videreutdannelse.
Han definerer seg som radikal sosialdemokrat. Men i dag vil ikke Eddie Eidsvåg holde munn. Han angriper «sine egne».